‘ทริส’ประเมินเอเซียเสริมกิจ เจ้ารถพาณิชย์
โพสต์ทูเดย์ &#8212; ทริสฯ คาดเอเซียเสริมกิจคงเจ้าตลาดรถพาณิชย์
7 ต.ค. 2552

โพสต์ทูเดย์ — ทริสฯ คาดเอเซียเสริมกิจคงเจ้าตลาดรถพาณิชย์
บริษัท ทริสเรทติ้ง ได้เปิดเผยถึงผลการดำเนินงานของบริษัท เอเซียเสริมกิจลีสซิ่งว่า บริษัทจะยังคงสามารถดำรงฐานะทางการตลาดในตลาดเฉพาะกลุ่มสำหรับรถเพื่อการพาณิชย์ เช่น รถบรรทุก รถตู้ และรถแท็กซี่ต่อไปได้ รวมถึงระบบบริหารความเสี่ยงและการดำเนินงานที่ช่วยให้บริษัทสามารถควบคุมคุณภาพสินทรัพย์ได้
อย่างไรก็ตาม ในส่วนของความเสี่ยงจากการกระจุกตัวของฐานลูกค้าโดยรวมนั้นยังอยู่ในระดับต่ำ เนื่องจากลักษณะสินเชื่อรถยนต์สำหรับลูกค้ารายย่อยที่บริษัทมีสัดส่วนสินเชื่อในส่วนนี้ใหญ่ที่สุด นอกจากนี้ การกระจายตัวในสินเชื่อเช่าซื้อรถยนต์สำหรับลูกค้ารายย่อยยังมีส่วนช่วยลดความเสี่ยงจากการกระจุกตัวด้านผลิตภัณฑ์สินเชื่อได้  
ทั้งนี้ แม้ว่าสินเชื่อรถเพื่อการพาณิชย์จะให้ผลตอบแทนสูงกว่า แต่สัดส่วนสินเชื่อดังกล่าวก็มีความเสี่ยงสูงกว่าผู้ประกอบการรายใหญ่อื่นๆ ที่เน้นให้สินเชื่อรถยนต์นั่งและรถกระบะ เนื่องจากสภาพคล่องในการขายนั้นมีปัญหาน้อยกว่ารถประเภทอื่น จึงทำให้บริษัทใช้กลยุทธ์แบ่งลูกค้ากลุ่มย่อยเพื่อเน้นกลุ่มลูกค้าที่มีความเสี่ยงน้อยเพื่อลดความเสี่ยงโดยรวม โดยล่าสุดทริสฯ ยังยืนยันอันดับเครดิตของบริษัทไว้ที่ระดับ “BBB+” แนวโน้ม “คงที่”